钦定古今图书集成/明伦汇编/官常典/第013卷 > 北齐
## 钦定古今图书集成/明伦汇编/官常典/第013卷 > 北齐

北齐制，王以下五等之爵，而皇子王则位三公上。其
府僚自师以下，悉如梁制，而国官则递降不一。
按《隋书百官志》：“后齐制，官王位列大司马上，非亲王
则位在三公下，置师一人。馀官大抵与梁制不异。其
封内之调，尽以入台，三分食一，公已下四分食一。皇
子王国，置郎中令，大农中尉、常侍各一人，侍郎二人，
上中”下三将军各一人，上中大夫各二人，防阁四人，
典书、典祠、学官、典卫等令各一人，斋帅四人，食官、厩
牧长各一人，典医丞二人，典府丞一人，执书二人，谒
者四人，舍人十人等员。诸王国，则加有陵长、庙长、常
侍各一人，而无中将军员。上、中大夫各减一人。诸公
又减诸王防阁、斋帅、典医丞等员。诸侯伯“子、男国，又
减诸公国将军、大夫员。王为第一品；开国郡公为从
一品；散郡公、开国县公为第二品；散县公、开国县侯
为从二品；散县侯、开国县伯为第三品；散县伯为从
第三品；开国县子为第四品；散县子为从第四品；开
国县男为第五品；开国乡男、散县男为从第五品。
按《礼仪志》，‘后齐册，诸王以临’”轩日上水一刻，吏部令
史乘马《赍召》版诣王第，王乘高车，卤簿至东掖门止。
乘轺车，既入，至席，尚书读册讫以授王，又授章绶。事
毕，乘轺车入卤簿，乘高车诣阊阖门，伏阙表谢。报讫，
拜庙，还第。就第，则鸿胪卿持节，吏部尚书授册，侍御
史授节，使者受而出。乘轺车，持节诣王第，入就西阶，
东面。王入，立于东阶，西面。使者读册，博士读版，王俛
伏，兴，进受册章、绶、茅土，俛伏，三稽首，还本位，谢如上
仪。在州镇，则使者受节册，乘轺车，至州如王第。诸
王五等开国太妃、妃恭拜册，轴一枚，长二尺，以白练
衣之。用竹简十二枚，六枚与轴等，六枚，长尺二寸，文
出《集书》，书皆篆字。哀册、赠册亦同。诸王五等开国
及“乡男恭拜”，以其封国所在方，取社坛方面土，包以
白茅，内青箱中，函方五寸，以青涂饰封授之，以为国
社。清河中著《令》，定制：凡东西南北四藩诸国王章，
上藩用中金，中藩用下金，下藩用银，并方寸、龟钮。诸
王，𫄸朱绶，四采赤、黄、缥、绀，纯朱质，𫄸文织，长二丈一
尺，二百四十首，广九寸。开国郡县公、散郡县公，元朱
绶，四采，元赤缥绀，朱质，元文织，长一丈八尺，百八十
首，广八寸。开国县侯伯、散县侯伯，青朱绶，四采，青赤白缥，朱质，青文织，长一丈六尺，百四十首，广七寸。开
国县子男、散县子男，名号侯、开国乡男，素朱绶，三采，
青赤白，朱质，白文织，长一丈四尺，百二十首，广六寸。
凡绶，先合单纺为一丝，丝四为一扶，扶五为一首，首
五成一文。采纯为质，首多者丝细，首少者丝麤。官有
绶者则有纷，皆长八尺，广三寸，各随绶色。若服朝服
则佩绶，服公服则佩纷。

### 文宣帝天保元年封宗室高岳等十人及皇弟浚等十三人文襄帝二子皆为王

按：《北齐书文宣帝本纪》，“天保元年，夏六月辛巳，诏封
宗室高岳为清河王，高隆之为平原王，高归彦为平
秦王，高思宗为上洛王，高长弼为广武王，高普为武
兴王，高子瑗为平昌王，高显国为襄乐王，高叡为赵
郡王，高孝绪为循城王。癸未，诏封诸弟青州刺史浚
为永安王，尚书左仆射淹为平阳王，定州刺史浟为”
彭城王；仪同三司演为常山王；冀州刺史涣为上党
王；仪同三司淯为襄城王；仪同三司湛为长广王，湝
为任城王，湜为高阳王，济为博陵王，凝为新平王，润
为冯翊王，洽为汉阳王。秋七月辛亥，又诏封文襄皇
帝子孝琬为河间王，孝瑜为河南王。按《孝昭帝本
纪》，演，神武皇帝第六子，文宣皇帝之母弟也。魏元象
元年，封常山郡公。天保初，进爵为王，除大司马，录尚
书事。文宣崩，帝居楚中护丧事。幼主即位月馀，乃居
藩邸。乾明元年，诏帝为大丞相，都督中外诸军，录尚
书事。帝寻如晋阳，有诏，军国大政咸谘决焉。废帝恭
己以听政，太皇太后寻下令废少主，命帝统大业。
按《武成帝本纪》，帝讳湛，神“武皇帝第九子，孝昭皇帝
之母弟也。元象中，封长广郡公。天保初，进爵为王。皇
建二年，孝昭崩，遗诏征帝入统大位。”

天保六年春三月丙申，封世宗二子：孝珩为《广宁王》，
延宗为《安德王》。

按：《北齐书文宣帝本纪》云云。

天保十年，封皇子绍廉、绍义为王。废帝即位，改建绍
仁、绍义、绍廉封国。

按《北齐书文宣帝本纪》，“十年闰四月乙巳，封皇子绍
廉为长乐郡王。秋八月戊戌，封皇子绍义为广阳郡
王。”按《废帝本纪》，“十年十一月癸卯即帝位，十二月
戊戌，改封上党王绍仁为渔阳王，绍义为范阳王，长
乐王绍廉为陇西王。”〈按列传绍仁文宣子封西河王绍信文襄子封渔阳王存疑〉

### 废帝乾明元年封文襄子孝珩长恭皆为王秋太皇太后令废帝为济南王〈文襄世宗谥孝珩文宣帝时已尝封之至废帝再封之也〉按北齐书废帝本纪乾明元年春三月壬申封文襄

第二子孝珩为广宁王，第三子长恭为兰陵王。秋，八
月，壬午，太皇太后令废帝为济南王，令，食一郡。

### 武成帝大宁元年冬十一月乙卯封孝昭皇帝太子百年为乐陵郡王

按：《北齐书武成帝本纪》云云。

### 河清三年秋九月乙丑封皇子绰为南阳王俨为东平王

按：《北齐书武成帝本纪》云云。

### 后主天统二年封太上皇帝子俨等五人为王

按《北齐书后主本纪》，天统二年“夏四月己亥，封太上
皇帝子俨为东平王，仁弘为齐安王，仁固为北平王，
仁英为高平王，仁光为淮南王。”〈俨为东平王后主再封之也〉
天统三年。太上皇帝诏封皇子仁机等六人为王
按《北齐书后主本纪》。三年夏六月己未。太上皇帝诏
封皇子仁机为西河王。仁约为乐浪王。仁俭为颍川
王。仁雅为安乐王。仁统为丹阳王。仁谦为东海王。
天统五年。春二月己丑。改东平王俨为琅邪王
按《北齐书后主本纪》云云。

### 武平元年封孝昭帝子彦基等三人为王

按《北齐书后主本纪》，武平元年“秋七月癸丑，封孝昭
皇帝子彦基为城阳王，彦康为定陵王，彦忠为梁郡
王。”

武平三年。春正月辛亥。追赠故琅邪王俨为楚王
按《北齐书后主本纪》云云。